חוסה צ'ונגה

חוסה לואיס צ'ונגה וגה (בספרדית: José Luis Chunga Vega; נולד ב-11 ביולי 1991 בברנקייה שבקולומביה) הוא כדורגלן קולומביאני המשחק בעמדת השוער בקבוצת אליאנסה פטרולרה מליגת העל הקולומביאנית ובנבחרת קולומביה.

קריירת מועדונים 
צ'ונגה גדל במחלקת הנוער של ג'וניור ברנקייה. הוא שיחק בקבוצה הבוגרת של המועדון במשך שבע עונות, בהן שימש כשוער שני וערך 30 הופעות ליגה בלבד.

ב-1 בינואר 2021 חתם צ'ונגה בחגוארס קורדובה מליגת העל הקולומביאנית. הוא ערך 12 הופעות ליגה במדי המועדון.

ב-20 במאי 2021 חתם באליאנסה פטרולרה מליגת העל הקולומביאנית.

קריירה בינלאומית 
ב-16 בינואר 2022 ערך צ'ונגה את הופעת הבכורה שלו בנבחרת קולומביה, בניצחון 2-1 על נבחרת הונדורס במשחק ידידות.

קישורים חיצוניים 

כדורגלנים קולומביאנים
שוערי כדורגל קולומביאנים
כדורגלני ג'וניור ברנקייה
כדורגלני אליאנסה פטרולרה
כדורגלני נבחרת קולומביה
קולומביאנים שנולדו ב-1991